**Acord d’ocupació temporal d’espai a l’immoble del Carrer Anselm Clavé, 1 (Casa Gasset) de Tarragona entre l’Administració de la Generalitat de Catalunya mitjançant el Departament de Territori i Sostenibilitat i el Consorci del Transport Públic del Camp de Tarragona, Autoritat Territorial de la Mobilitat**

Tarragona, xxx de xxxxxxxxxxx de 2017

**REUNITS**

D’una banda, xxxxxxxxxxxxxxxxxxxxxxxxxxxxxxxxxx, en qualitat de xxxxxxxxxxxxxxxxxxxxxx del Departament de xxxxxxxxxxxxxxxxxxxxxxxxxxxx de la Generalitat de Catalunya.

De l’altra, la senyora Trinitat Castro Salomó, en qualitat de presidenta del Comitè Executiu del Consorci del Transport Públic del Camp de Tarragona, Autoritat Territorial de Mobilitat (en endavant ATM).

**EXPOSEN**

**PRIMER**. Que l’Administració de la Generalitat de Catalunya mitjançant el Departament de Territori i Sostenibilitat, és propietària de l’edifici situat al Carrer Anselm Clavé, 1 de Tarragona.

**SEGON**. Que el Departament de Territori i Sostenibilitat és el Departament d’adscripció de l’ATM a la Generalitat de Catalunya i que com a tal, té interès en autoritzar a l’ATM l’ocupació temporal de determinat espai de la seva seu a Tarragona, així com la utilització de espais comuns.

**TERCER.** Que els estatuts vigents de l’ATM, aprovats per Acord de Govern GOV/93/2010, d’11 de maig, modificats per Acord de Govern GOV/9/2015, de 27 de gener, pel qual s'aprova la modificació dels Estatuts de determinats consorcis, amb participació majoritària de la Generalitat de Catalunya, estableixen en el seu article 4 sobre denominació i domicili, que el domicili social de l’entitat es fixa inicialment en Casa Gasset, carrer d’Anselm Clavé, 1, de Tarragona, sense perjudici que pugui ser modificat per Acord del Consell d’Administració.

**QUART**. Que l’ATM vol ubicar-hi les oficines de la seva seu central.

**PACTES**

**PRIMER**. El Departament de Territori i Sostenibilitat acorda mitjançant els presents pactes autoritzar l’ocupació temporal de la passarel·la lateral sud-est i despatx confrontant de la planta entresol de l’edifici Casa Gasset, ubicat al carrer Anselm Clavé número 1 de Tarragona, d’una superfície aproximada de 120 m² d’acord amb el plànol adjunt perquè s’ubiqui la seu del consorci.

Aquesta autorització d’ocupació temporal, dona dret a l’ATM a la utilització, que no ocupació, de les zones comunes de l’edifici com ara accessos, vestíbuls, passadissos, office, sales de reunions i visites, arxiu i lavabos.

Es determinen les següents condicions d’ús i altres:

* 1. L’obertura de les instal·lacions i les condicions d’entrada i sortida dels treballadors i altres usuaris serà degudament comunicat al Departament per al seu coneixement.
  2. L’ús de les instal·lacions i espais serà dut a terme per part de l’ATM d’acord amb les normes de bona convivència, col·laboració i suport mutu d’ambdues entitats.
  3. En tractar-se d’un espai integrat en l’interior d’un edifici, el servei de neteja, climatització, enllumenat, subministrament elèctric i subministrament de telefonia i dades fixes de l’espai objecte d’autorització temporal d’ocupació es troben integrats en els serveis i instal·lacions comunes de l’edifici, no essent tractats per raons constructives i d’eficiència de forma independent per l’ATM. No obstant això els serveis de lloc de treball del personal al servei de l’ATM resten exclosos dels serveis comuns i hauran de ser adquirits per l’ATM en les condicions determinades per les entitats que formen part de l’Administració de la Generalitat de Catalunya.
  4. El Departament de Territori i Sostenibilitat i l’ATM basaran la seva relació en el respecte i objectivitat als interessos generals i actuant amb els principis d’eficàcia, eficiència, descentralització, desconcentració i coordinació, respectant igualment totes les actuacions els principis de lleialtat institucional, bona fe i confiança legítima.

**SEGON**. La durada de la present ocupació temporal es fixa per un període anual prorrogable tàcitament si no es denunciat per cap de les parts amb una antelació de 3 mesos.

**TERCER**. Aquesta autorització d’ocupació i utilització temporal d’espais es realitza de forma gratuïta, no comportant compromisos de despesa econòmica per cap de les parts.

**QUART**. Correspondrà a l’ATM la utilització de les presents instal·lacions prèvia conformitat del Departament de Territori i Sostenibilitat.

Qualsevol modificació, canvi d’us o destinació requerirà la corresponent autorització del Departament de Territori i Sostenibilitat amb un preavís d’un mes a la seva realització efectiva.

**CINQUÈ**. Serà responsable l’ATM del personal que al seu càrrec pugui treballar a les instal·lacions i/o els usuaris que puguin visitar-les.

**SISÈ**. Ambdues entitats podran renunciar, individualment o de forma conjunta, a la continuïtat o a la modificació d’aquesta relació jurídica de col·laboració pels motius que es considerin adients als seus interessos, sempre que ho comuniquin expressament a l’altra part amb la suficient antelació a la data en què es vulgui fer efectiva.

Igualment finalitzarà la vigència dels presents pactes automàticament en el supòsit que el Departament de Territori i Sostenibilitat consideri i ho comuniqui oportunament l’ATM, que necessita o ha de disposar de l’espai per necessitats de caràcter públic, compliment dels serveis o competències que té encomanats o altra funció social i/o col·lectiva que així ho requereixi per a la consecució dels seus objectius.

Finalment, també es donarà per resolt l’acord d’ocupació temporal si una de les parts denuncia l’incompliment de les obligacions establertes en aquest document i les altres que es derivin dels serveis contractats, essent necessari comunicar aquesta denúncia a l’altra part.

**SETÈ**. L’extinció i/o resolució del present acord d’ocupació temporal no faculta a cap de les parts intervinents en aquest acte al naixement de cap tipus d’indemnització o aportació econòmica.

**VUITÈ**. Ambdues parts es comprometen a garantir la confidencialitat de les dades de caràcter personal que s’utilitzin amb motiu de la prestació del servei i a no facilitar o divulgar el seu contingut excepte si en resulta imprescindible per al compliment de les funcions assignades.

En resulta d’aplicació el que disposa la Llei orgànica 15/1999, de 13 de desembre, de protecció de dades de caràcter personal, essent necessari garantir el seu tractament d’acord amb la normativa d’aplicació. També, s’haurà de garantir deguda protecció dels drets a l’honor i a la intimitat personal i altres drets reconeguts a la Constitució.

I, en prova de conformitat i acceptació, ambdues parts signen el present document per duplicat i a un sol efecte en el lloc i la data de l’encapçalament.

|  |  |  |
| --- | --- | --- |
| xxxxxxxxxxxxxxxxxxxxxxx |  | Trinitat Castro Salomó |
|  |  |  |
| xxxxxxxxxxxxxxxxxxxx  Departament de xxxxxxxxxxxxxxxxx  Generalitat de Catalunya |  | Presidenta del Comitè Executiu  Consorci del Transport Públic del Camp de Tarragona, Autoritat Territorial de la Mobilitat |